Kritisert Lundqvist storspilte og reddet Rangers
Stars vant skuddstatistikken 43-27, men «veggen» Lundqvist sørget for at Rangers innledet rekken av bortekamper med seier. Lundqvist har måtte tåle kritikk fra trener Alain Vigneault, som har ment at svensken ikke har stått like bra som han burde den siste tiden. Mot Dallas viste 31-åringen at han fortsatt duger. Selv om vertene dominerte fullstendig i 1. periode, gikk Rangers til første pause med 1-0 til tross for skuddovertaket 23-6.Rick Nash, som nylig er kommet tilbake fra skade, ga Rangers ledelsen med et håndleddsskudd etter 6.27 minutter. Midtveis i 2. periode utlignet Stephane Robidas. I løpet av knappe 40 sekunder tidlig i sluttperioden sørget Chris Kreider og John Moore for at Rangers gikk opp i 3-1. Alex Chiasson reduserte etter 48.27. Zuccarello (+1) hadde ett skudd på mål og fire vellykkede blokkeringer. Nordmannen spilte 16.27 minutter i NHL-kampen natt til fredag. Nå venter en hektisk periode med ytterligere fire bortekamper for Rangers. VG/NTB
Mats Zuccarello og New York Rangers kan takke keeper Henrik Lundqvist for 3-2-seieren borte mot Dallas Stars. Svensken stoppet hele 41 skudd.